Kristin-tiltaltes ekskone: – Han har aldri vært aggressiv eller voldelig
Hun forklarer at de traff hverandre i Sverige i 1999, mens hun jobbet på gården hos familien til Hotvedt. - – Jeg tror vi traff hverandre før 5. august, sier ekskonen. Hotvedt kom tilbake til Sverige i slutten av august i 199, da ble de bedre kjent etter hvert som tiden gikk. Kristin-tiltalts bror: – Politiet hadde bestemt seg på forhånd– Han lærte meg å kjøre moped, og vi var ute og kjørte på kveldene og sånn. Vi tok det sakte og rolig, det tok en stund før vi ble kjærester. På den tiden sto Hotvedt midt oppe i en drapsetterforskning, der han etter hvert ble siktet ogvaretektsfengslet. – Jeg visste at han umulig kunne være skyldig, men det var skummelt med rettssaken og alt som skjedde i den perioden. Og så ble jeg gravid, sier hun. 37-åringen har stått ved Hotvedts side hele veien, og har aldri trodd på at mannen hun delte livet med var en drapsmann.– Jeg visste ikke helt hva jeg skulle tro eller ikke tro, men jeg var jo egentlig rolig, sa hun. De to stilte opp på bilder og i reportasjer i tiden etter frifinnelsen, blant annet Se & Hør. – I 2004 valgte vi å flytte til Estland. Han ble uvenner med faren sin, og vi tenkte at vi heller skulle prøve å bo der. I 2008 flyttet de tilbake til Norge og Larvik. Hun beskriver samlivet med Hotvedt som mer eller mindre godt hele veien. – Han er den roligste mannen jeg har truffet. Han har aldri vært aggressiv mot meg eller ungene. – Har han brukt vold? spurte forsvarer Meling. – Nei, aldri. Verken mot meg eller ungene. Tidligere etterforsker: - Han slettet datamaskinen før politiet fikk sjekket denHun beskriver også sexlivet deres som helt normalt, og at hun aldri har opplevd at Hotvedt forsøkte å presse ham til sex. – Hvis jeg sa nei, var det nei, forklarte hun. De to separerte seg en stund før politiet oppdaget det nye DNA-sporet og Hotvedt ble pågrepet og siktet for drapet på nytt. – Vi hadde barna 50 prosent hver, og samarbeidet om barna har gått veldig bra. Vi har hatt mye kontakt siden bruddet, sier 37-åringen. Forklaringene til to tidligere samboere har vært sentrale tidligere under rettssaken. De har begge beskrevet Hotvedt som sjalu og i ubalanse etter at forholdene tok slutt. – Det har jeg ikke merket noe til, tvert imot. Han har alltid sagt at jeg kan gå ut med venninnene mine, sier ekskona.
Kvinnen (37) var gift med drapstiltalte Henning Hotvedt i 13 år. Hun mener at 39-åringen aldri var aggressiv eller voldelig.